Indias visestatsminister

Indias visestatsminister (engelsk: Deputy Prime Minister of India) er medlem av det indiske kabinettet i den indiske regjeringen. Stillingen er ikke konstitusjonell og har sjelden noen spesiell makt. Visestatsministeren innehar vanligvis også andre viktige porteføljer (ministerembeter) som for eksempel innenriksminister eller finansminister. Selv om den indiske grunnloven ikke beskriver denne spesifikke stillingen nærmere og ettersom statsministeren selv blir behandlet som «den første blant likemenn» i kabinettet, blir stillingen til visestatsministeren noen ganger brukt av regjeringer til å skape politisk stabilitet og styrke ved å inkludere en mektig person. Visestatsministerens posisjon blir også brukt under unntakstilstander, når en riktig rekke av ordre er nødvendig og statsministeren får andre oppgaver å ta seg av. 

Indias første visestatsminister var Sardar Vallabhbhai Patel. Den hittil siste personen som har holdt denne stillingen var Lal Krishna Advani fra den forrige regjeringen. Den nåværende regjeringen har ikke en visestatsminister. 

Visestatsministeren har i virkeligheten ingen reell makt bortsett fra å lede kabinettmøtene når statsministeren er midlertidig fraværende. Imidlertid får visestatsministeren samme ansvarsnivå som statsministeren kun dersom sistnevnte er alvorlig syk (eller ufør) eller dør. 

 Liste over Indias visestatsministre 
Parti  Kongresspartiet Janata Party Janata Dal  Bharatiya Janata Party

Navn Portrett Innsatt Forlot stillingen Fødsels- og dødsdato Politisk parti 1 Sardar Patel  15. august 1947 15. desember 1950 * 31. oktober 1875 - 15. desember 1950 Kongresspartiet 2 Morarji Desai 60px 21. mars 1967 6. desember 1969 ** 29. februar 1896 - 10. april 1995 Kongresspartiet 3 Choudhary Charan Singh  28. juli 1977 9. oktober 1979 ** 23. desember 1902 - 29. mai 1987 Janata Party 4 Jagjivan Ram  9. oktober 1979 10. desember 1979 5. april 1908 - 6. juli 1986 Janata Party 5 Yashwantrao Chavan 10. desember 1979 14. januar 1980 ** 12. mars 1913 - 25. november 1984 Congress (Urs) 6 Chaudhari Devi Lal  19. oktober 1989 21. juni 1991 23. juli 1914 - 14. november 2001 Janata Dal 7 Lal Krishna Advani 60px 29. juni 2002  20. mai 2004  8. november 1927 -  Bharatiya Janata Party

 *  Døde i embetet
 ** Gikk av

Kategori:Indiske ministre
Visestatsminister